„Дигитална раница“ е единна електронна платформа за образователни услуги и съдържание, създадена по проект „Образование за утрешния ден.
На училищната информационна кампания, състояла се в периода от 22.02.2023г. до 24.02.2023г., г-жа Елисавета Чакърова – учител по Компютърно моделиране и Компютърно програмиране в Частно начално училище „Селестен Френе“ - презентира пред учениците и педагогическия  персонал възможностите и многобройните функционалности на иновативната образователна платформа.
[image: Картина, която съдържа под, закрито, стена, стая

Описанието е генерирано автоматично]
„Дигитална раница“ надхвърля конвенционалните методи на обучение и дава широк спектър от дигитално учебно съдържание по общообразователните предмети. Платформата прави пренос на всички дейности от реална в дигитална среда, като това включва следните функционалности, достъпни за учители, ученици и родители:
· Електронен дневник (оценки, отзиви, отсъствия) - всичко на едно място;
· Даване на домашни задания и проследяване на тяхното изпълнение в срок; получаване на рецензии;
· Статистики относно изпълнението на домашните и индивидуалния образователен прогрес;
· Голяма база от дигитално съдържание в меню Mozaik (видеа, 3D модели и анимации);
Предимства за ученици:

Описанието е генерирано автоматично]
Богат набор от безплатно интерактивно образователно съдържание под формата на дигитални уроци по всички общообразователни предмети от 1. до 12. клас. Уроците са достъпни от всяко едно устройство, а тяхната интерактивност ги прави ценен инструментариум в усвояване на абстрактните понятия и явления. В платформата ще бъдат публикувани оценките на учениците, до които ще имат достъп и техните родители. Освен това учениците ще имат неограничен достъп до библиотеката с образователно съдържание по всички предмети и класове.

Предимства за родители:
Платформата служи като информационен и комуникационен канал с учителя и институцията, чрез който регистрираният родител ще се информира за оценките, отзивите, отсъствията и седмичната учебна програма на детето. При по-малките ученици това ще улесни процеса по качването на електронните задания в платформата и проследяването успеваемостта на детето. В срок до 15.03. за всеки родител класните ръководители ще генерират код за достъп до платформата на „Дигитална раница“.
Предимства за учители:
Освен ползването на дигитална библиотека и безплатно образователно съдържание, платформата „Дигитална раница“ позволява и създаването на авторски уроци посредством инсталирането на безплатния презентационен софтуер за учители mozaBook. Той разширява учебния инструментариум с разнообразни илюстрации, анимации и други възможности за презентации. Ефектното интерактивно съдържание и вградените, развиващи уменията, илюстративни приложения, помагат за повишаване интереса на учениците и придобиването на знания.

Тук може да разгледате възможностите и функционалностите, които платформата „Дигитална раница“ предоставя на Вас и Вашите деца: https://edu.mon.bg/ 

